CELEX: 22021D2219
Language: sl
Date: 2021-11-22 00:00:00
Title: Sklep št. 1/2021 Pridružitvenega odbora EU-Ukrajina v trgovinski sestavi z dne 22. novembra 2021 o spremembi Dodatka XVII-3 (Pravila, ki se uporabljajo za telekomunikacijske storitve), Dodatka XVII-4 (Pravila, ki se uporabljajo za poštne in kurirske storitve) in Dodatka XVII-5 (Pravila, ki se uporabljajo za mednarodni pomorski promet) k Prilogi XVII k Sporazumu o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani [2021/2219]

14.12.2021   
               
               
                  SL
               
               
                  Uradni list Evropske unije
               
               
                  L 447/23
               
            
         SKLEP št. 1/2021 PRIDRUŽITVENEGA ODBORA EU-UKRAJINA V TRGOVINSKI SESTAVI
         z dne 22. novembra 2021
         o spremembi Dodatka XVII-3 (Pravila, ki se uporabljajo za telekomunikacijske storitve), Dodatka XVII-4 (Pravila, ki se uporabljajo za poštne in kurirske storitve) in Dodatka XVII-5 (Pravila, ki se uporabljajo za mednarodni pomorski promet) k Prilogi XVII k Sporazumu o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani [2021/2219]
         PRIDRUŽITVENI ODBOR V TRGOVINSKI SESTAVI JE –
         ob upoštevanju Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1) (v nadaljnjem besedilu: Sporazum) ter zlasti člena 465(3) Sporazuma in člena 11 Priloge XVII k Sporazumu,
         ob upoštevanju naslednjega:
         
                     (1)
                  
                  
                     Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) je začel veljati 1. septembra 2017.
                  
               
                     (2)
                  
                  
                     Preambula in člen 1(2), točka (d), Sporazuma potrjujeta željo pogodbenic, da podpreta proces reform v Ukrajini, vključno s približevanjem zakonodaje, s čimer prispevata k nadaljnjemu gospodarskemu povezovanju in poglabljanju političnega pridruževanja med EU in Ukrajino.
                  
               
                     (3)
                  
                  
                     V členih 114, 124 in 138 Sporazuma pogodbenici priznavata pomen približevanja obstoječe zakonodaje Ukrajine zakonodaji EU za sektor telekomunikacijskih storitev, sektor poštnih in kurirskih storitev ter sektor storitev mednarodnega pomorskega prometa. Ukrajina zagotovi, da se njeni obstoječi zakoni in prihodnja zakonodaja postopoma uskladijo s pravnim redom EU. Tako približevanje se bo postopoma razširilo na vse elemente pravnega reda EU iz Priloge XVII k Sporazumu.
                  
               
                     (4)
                  
                  
                     Pravni red EU iz Dodatka XVII-3 (Pravila, ki se uporabljajo za telekomunikacijske storitve), Dodatka XVII-4 (Pravila, ki se uporabljajo za poštne in kurirske storitve) in Dodatka XVII-5 (Pravila, ki se uporabljajo za mednarodni pomorski promet) k Prilogi XVII k Sporazumu se je od parafiranja besedila Sporazuma 30. marca 2012 bistveno spremenil. Ta sprememba bi se morala odražati v navedenih dodatkih.
                  
               
                     (5)
                  
                  
                     Ko Ukrajina meni, da je določen pravni akt EU ustrezno prenesen in izvajan, v skladu s členom 4(2) Priloge XVII k Sporazumu predloži ustrezne tabele prenosa skupaj z uradnim angleškim prevodom izvedbenega ukrajinskega pravnega akta sosekretarju Pridružitvenega odbora v trgovinski sestavi iz EU, da Evropska komisija nadaljuje ocenjevanje iz Dodatka XVII-6 –
                  
               SPREJEL NASLEDNJI SKLEP:
         
            Člen 1
            
               1.   Dodatek XVII-3 (Pravila, ki se uporabljajo za telekomunikacijske storitve) Priloge XVII k Sporazumu se nadomesti s Prilogo 1 k temu sklepu.
            
            
               2.   Dodatek XVII-4 (Pravila, ki se uporabljajo za poštne in kurirske storitve) k Prilogi XVII k Sporazumu se nadomesti s Prilogo 2 k temu sklepu.
            
            
               3.   Dodatek XVII-5 (Pravila, ki se uporabljajo za mednarodni pomorski promet) Priloge XVII k Sporazumu se nadomesti s Prilogo 3 k temu sklepu.
            
         
         
            Člen 2
            Ta sklep je sestavljen v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in ukrajinskem jeziku, pri čemer so besedila v vseh teh jezikih enako verodostojna.
         
         
            Člen 3
            Ta sklep začne veljati na dan sprejetja.
         
         
            V Bruslju, 22. novembra 2021
            
               
                  Za Pridružitveni odbor v trgovinski sestavi
               
               
                  predsednik
               
               Léon DELVAUX
            
            
               
                  sekretarja
               
               Oleksandra NECHYPORENKO
               Alberto FERNÁNDEZ-DÍEZ
            
         
         
            (1)  UL L 161, 29.5.2014, str. 3.
      
      
         
            PRILOGA 1
            
               
                  Dodatek XVII-3
                  
                     PRAVILA, KI SE UPORABLJAJO ZA TELEKOMUNIKACIJSKE STORITVE
                  
                  Veljavne določbe aktov EU, navedenih spodaj, se uporabljajo v skladu z določbami o horizontalnih prilagoditvah iz Dodatka XVII-1, razen če ni določeno drugače. Če je to potrebno, so v nadaljevanju za posamezen akt določene posebne prilagoditve.
                  Veljavne določbe, ki jih je treba sprejeti:
                  A.   Splošna evropska politika o elektronskih komunikacijah
                  
                  Direktiva (EU) 2018/1972 Evropskega parlamenta in Sveta z dne 11. decembra 2018 o Evropskem zakoniku o elektronskih komunikacijah
                  
                              —
                           
                           
                              sprejetje ustreznih in sorazmernih zakonodajnih, tehničnih in organizacijskih ukrepov ob upoštevanju okvira ukrepov, predstavljenih v naboru orodij EU za kibernetsko varnost tehnologije 5G, objavljenem v skladu s Priporočilom Komisije (EU) 2019/534 z dne 26. marca 2019 (C(2019) 2335), kar zadeva ustrezno obvladovanje tveganj za varnost omrežij in storitev.
                           
                        
                              Časovni razpored: določbe Direktive (EU) 2018/1972 se izvedejo do 31. decembra 2024.
                           
                        Uredba (EU) 2015/2120 Evropskega parlamenta in Sveta z dne 25. novembra 2015 o določitvi ukrepov v zvezi z dostopom do odprtega interneta in spremembi Direktive 2002/22/ES o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami ter Uredbe (EU) št. 531/2012 o gostovanju v javnih mobilnih komunikacijskih omrežjih v Uniji
                  
                              —
                           
                           
                              izvajanje členov 2 do 6 Uredbe (EU) 2015/2120.
                           
                        
                              Časovni razpored: določbe Uredbe (EU) 2015/2120 se izvedejo do 31. decembra 2025.
                           
                        Direktiva Komisije 2002/77/ES z dne 16. septembra 2002 o konkurenci na trgih za elektronska komunikacijska omrežja in storitve
                  
                              —
                           
                           
                              nadzorovati pošteno konkurenco na trgih elektronskih komunikacij, zlasti glede stroškovno naravnanih cen storitev.
                           
                        Direktiva 98/84/ES Evropskega parlamenta in Sveta z dne 20. novembra 1998 o pravnem varstvu storitev, ki temeljijo na pogojnem dostopu ali vključujejo pogojni dostop
                  
                              Časovni razpored: določbe zgoraj navedenih aktov se izvedejo v dveh letih od začetka veljavnosti tega sporazuma.
                           
                        Direktiva 2000/31/ES Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu (Direktiva o elektronskem poslovanju).
                  Direktiva 2000/31/ES obsega vse storitve informacijske družbe med podjetji in za potrošnike, tj. kakršne koli storitve, ki se običajno opravljajo za plačilo na daljavo z elektronskimi sredstvi in na osebno zahtevo prejemnika storitve.
                  
                              Časovni razpored: določbe Direktive 2000/31/ES se izvedejo v treh letih od začetka veljavnosti tega sporazuma.
                           
                        Direktiva 2014/61/EU Evropskega parlamenta in Sveta z dne 15. maja 2014 o ukrepih za znižanje stroškov za postavitev elektronskih komunikacijskih omrežij visokih hitrosti.
                  
                              Časovni razpored: določbe Direktive 2014/61/EU se izvedejo do 31. decembra 2021.
                           
                        B.   Regulativni okvir za politiko radiofrekvenčnega spektra
                  
                  Odločba Evropskega parlamenta in Sveta št. 676/2002/ES z dne 7. marca 2002 o pravnem okviru za politiko radijskega spektra v Evropski skupnosti
                  
                              —
                           
                           
                              analiza v skladu s politiko in pravnim okvirom, določenim z Odločbo št. 676/2002/ES, ter sprejetje politike in predpisov za zagotovitev usklajene razpoložljivosti in učinkovite uporabe spektra.
                           
                        Sklep Komisije 2010/267/EU z dne 6. maja 2010 o usklajenih tehničnih pogojih za uporabo frekvenčnega pasu 790–862 MHz za prizemne sisteme, ki lahko v Evropski uniji zagotavljajo elektronske komunikacijske storitve.
                  Izvedbeni sklep Komisije 2011/251/EU z dne 18. aprila 2011 o spremembi Odločbe 2009/766/ES o usklajevanju frekvenčnih pasov 900 MHz in 1 800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti.
                  Odločba Komisije 2009/766/ES z dne 16. oktobra 2009 o usklajevanju frekvenčnih pasov 900 MHz in 1 800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti.
                  Izvedbeni sklep Komisije 2012/688/EU z dne 5. novembra 2012 o uskladitvi frekvenčnih pasov 1 920–1 980 MHz in 2 110–2 170 MHz za prizemne sisteme, ki lahko zagotavljajo elektronske komunikacijske storitve v Uniji.
                  Odločba Komisije 2008/477/ES z dne 13. junija 2008 o uskladitvi frekvenčnega pasu 2 500–2 690 MHz za prizemne sisteme, ki lahko v Skupnosti zagotavljajo elektronske komunikacijske storitve.
                  Izvedbeni sklep Komisije (EU) 2019/235 z dne 24. januarja 2019 o spremembi Odločbe 2008/411/ES glede posodobitve ustreznih tehničnih pogojev za frekvenčni pas 3 400–3 800 MHz.
                  Izvedbeni sklep Komisije (EU) 2018/1538 z dne 11. oktobra 2018 o harmonizaciji radijskega spektra za uporabo naprav kratkega dosega v frekvenčnih pasovih 874–876 MHz in 915–921 MHz.
                  Izvedbeni sklep Komisije 2014/276/EU z dne 2. maja 2014 o spremembi Odločbe 2008/411/ES o uskladitvi frekvenčnega pasu 3 400–3 800 MHz za prizemne sisteme, ki lahko v Skupnosti zagotavljajo elektronske komunikacijske storitve.
                  Odločba Komisije 2008/411/ES z dne 21. maja 2008 o uskladitvi frekvenčnega pasu 3 400–3 800 MHz za prizemne sisteme, ki lahko v Skupnosti zagotavljajo elektronske komunikacijske storitve.
                  Odločba Komisije 2008/671/ES z dne 5. avgusta 2008 o usklajeni uporabi radiofrekvenčnega spektra v frekvenčnem pasu 5 875–5 905 MHz za varnostne aplikacije inteligentnih transportnih sistemov (ITS).
                  Odločba Komisije 2007/344/ES z dne 16. maja 2007 o usklajeni dostopnosti informacij glede uporabe spektra v Skupnosti.
                  Odločba Komisije 2007/90/ES z dne 12. februarja 2007 o spremembi Odločbe 2005/513/ES o usklajeni uporabi radijskega spektra v frekvenčnem pasu 5 GHz za izvedbo brezžičnih dostopnih sistemov, vključno z radijskimi lokalnimi omrežji (WAS/RLAN).
                  Odločba Komisije 2005/513/ES z dne 11. julija 2005 o usklajeni uporabi radijskega spektra v frekvenčnem pasu 5 GHz za izvedbo brezžičnih dostopovnih sistemov, vključno z radijskimi lokalnimi omrežji (WAS/RLAN).
                  Izvedbeni sklep Komisije (EU) 2017/1483 z dne 8. avgusta 2017 o spremembi Odločbe 2006/771/ES o harmonizaciji radijskega spektra za uporabo naprav kratkega dosega in o razveljavitvi Odločbe 2006/804/ES.
                  Izvedbeni sklep Komisije 2013/752/EU z dne 11. decembra 2013 o spremembi Odločbe 2006/771/ES o uskladitvi radijskega spektra za uporabo naprav kratkega dosega in o razveljavitvi Odločbe 2005/928/ES.
                  Izvedbeni sklep Komisije 2011/829/EU z dne 8. decembra 2011 o spremembi Odločbe 2006/771/ES o uskladitvi radijskega spektra za uporabo naprav kratkega dosega.
                  Sklep Komisije 2010/368/EU z dne 30. junija 2010 o spremembi Odločbe 2006/771/ES o uskladitvi radijskega spektra za uporabo naprav kratkega dosega.
                  Odločba Komisije 2009/381/ES z dne 13. maja 2009 o spremembi Odločbe 2006/771/ES o uskladitvi radijskega spektra za uporabo naprav kratkega dosega.
                  Odločba Komisije 2008/432/ES z dne 23. maja 2008 o spremembi Odločbe 2006/771/ES o uskladitvi radijskega spektra za uporabo naprav kratkega dosega.
                  Odločba Komisije 2006/771/ES z dne 9. novembra 2006 o uskladitvi radijskega spektra za uporabo naprav kratkega dosega.
                  Sklep Komisije 2010/166/EU z dne 19. marca 2010 o usklajenih pogojih za uporabo radiofrekvenčnega spektra za mobilne komunikacije na plovilih (storitve MCV) v Evropski uniji.
                  Izvedbeni sklep Komisije 2014/641/EU z dne 1. septembra 2014 o usklajenih tehničnih pogojih za uporabo radiofrekvenčnega spektra za brezžično avdioopremo za izdelavo programov in posebne dogodke v Uniji.
                  Izvedbeni sklep Komisije (EU) 2017/2077 z dne 10. novembra 2017 o spremembi Odločbe Komisije 2005/50/ES o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti.
                  Izvedbeni sklep Komisije 2011/485/EU z dne 29. julija 2011 o spremembi Odločbe 2005/50/ES o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti.
                  Odločba Komisije 2005/50/ES z dne 17. januarja 2005 o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti.
                  Odločba Komisije 2004/545/ES z dne 8. julija 2004 o uskladitvi radijskega spektra v območju 79 GHz za uporabo opreme za avtomobilske radarje kratkega dosega.
                  Odločba Komisije 2007/98/ES z dne 14. februarja 2007 o usklajeni uporabi radijskega spektra v frekvenčnih pasovih 2 GHz za uvedbo sistemov, ki zagotavljajo mobilne satelitske storitve.
                  Izvedbeni sklep Komisije (EU) 2016/339 z dne 8. marca 2016 o uskladitvi frekvenčnega pasu 2 010–2 025 MHz za prenosne ali mobilne brezžične video povezave in brezžične kamere, ki se uporabljajo za izdelavo programov in posebne dogodke.
                  Izvedbeni sklep Komisije (EU) 2015/750 z dne 8. maja 2015 o harmonizaciji frekvenčnega pasu 1 452 MHz–1 492 MHz za prizemne sisteme, ki lahko v Uniji zagotavljajo elektronske komunikacijske storitve.
                  Izvedbeni sklep Komisije (EU) 2016/687 z dne 28. aprila 2016 o harmonizaciji frekvenčnega pasu 694–790 MHz za prizemne sisteme, ki lahko v Uniji zagotavljajo brezžične širokopasovne elektronske komunikacijske storitve in za prožno nacionalno uporabo v Uniji.
                  Izvedbeni sklep Komisije (EU) 2016/2317 z dne 16. decembra 2016 o spremembi Odločbe 2008/294/ES in Izvedbenega sklepa 2013/654/EU za poenostavitev izvajanja mobilne komunikacije na krovu letala (storitev MCA) v Evropski uniji.
                  Izvedbeni sklep Komisije (EU) 2017/191 z dne 1. februarja 2017 o spremembi Sklepa 2010/166/EU, da se uvedejo nove tehnologije in frekvenčni pasovi za storitve mobilne komunikacije na plovilih (storitve MCV) v Evropski uniji.
                  Izvedbeni sklep Komisije (EU) 2018/637 z dne 20. aprila 2018 o spremembi Odločbe 2009/766/ES o usklajevanju frekvenčnih pasov 900 MHz in 1 800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti, glede ustreznih tehničnih pogojev za internet stvari.
                  Izvedbeni sklep Komisije (EU) 2018/661 z dne 26. aprila 2018 o spremembi Izvedbenega sklepa (EU) 2015/750 o harmonizaciji frekvenčnega pasu 1 452 MHz–1 492 MHz za prizemne sisteme, ki lahko v Uniji zagotavljajo elektronske komunikacijske storitve, v zvezi z njegovo razširitvijo na harmonizirana frekvenčna pasova 1 427 MHz–1 452 MHz in 1 492 MHz–1 517 MHz.
                  Sklep št. 243/2012/EU Evropskega parlamenta in Sveta z dne 14. marca 2012 o vzpostavitvi večletnega programa politike radijskega spektra, ki je začel veljati 10. aprila 2012.
                  Sklep (EU) 2017/899 Evropskega parlamenta in Sveta z dne 17. maja 2017 o uporabi frekvenčnega pasu 470–790 MHz v Uniji, ki je začel veljati 14. junija 2017.
                  Izvedbeni sklep Komisije (EU) 2019/785 z dne 14. maja 2019 o uskladitvi radiofrekvenčnega spektra za opremo, ki uporablja ultraširokopasovno tehnologijo v Uniji, in razveljavitvi Odločbe 2007/131/ES.
                  
                              Časovni razpored: določbe zgoraj navedenih aktov, ki so povezane z regulativnim okvirom za politiko radiofrekvenčnega spektra, se za razpoložljivi spekter izvedejo do 31. decembra 2022.
                           
                        C.   Elektronska identifikacija, avtentifikacija in storitve zaupanja
                  
                  Uredba (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES.
                  Izvedbena uredba Komisije (EU) 2015/806 z dne 22. maja 2015 o določitvi specifikacij v zvezi z obliko znaka zaupanja EU za kvalificirane storitve zaupanja.
                  Izvedbeni sklep Komisije (EU) 2015/1505 z dne 8. septembra 2015 o določitvi tehničnih specifikacij in formatov v zvezi z zanesljivimi seznami v skladu s členom 22(5) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu.
                  Izvedbeni sklep Komisije (EU) 2015/1506 z dne 8. septembra 2015 o določitvi specifikacij v zvezi s formati naprednih elektronskih podpisov in naprednih elektronskih žigov, ki jih priznajo organi javnega sektorja v skladu s členoma 27(5) in 37(5) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu.
                  Izvedbeni sklep Komisije (EU) 2016/650 z dne 25. aprila 2016 o določitvi standardov za oceno varnosti naprav za ustvarjanje kvalificiranega elektronskega podpisa in žiga v skladu s členoma 30(3) in 39(2) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu.
                  Izvedbeni sklep Komisije (EU) 2015/296 z dne 24. februarja 2015 o določitvi postopkovne ureditve za sodelovanje med državami članicami na področju elektronske identifikacije v skladu s členom 12(7) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu.
                  Izvedbena uredba Komisije (EU) 2015/1501 z dne 8. septembra 2015 o interoperabilnostnem okviru v skladu s členom 12(8) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu.
                  Izvedbena uredba Komisije (EU) 2015/1502 z dne 8. septembra 2015 o določitvi minimalnih tehničnih specifikacij in postopkov za ravni zanesljivosti za sredstva elektronske identifikacije v skladu s členom 8(3) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu.
                  Izvedbeni sklep Komisije (EU) 2015/1984 z dne 3. novembra 2015 o določitvi okoliščin, formatov in postopkov priglasitve v skladu s členom 9(5) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu.
                  
                              Časovni razpored: določbe zgoraj navedenih aktov, ki se nanašajo na elektronsko identifikacijo, avtentikacijo in skrbniške storitve, se izvedejo do 31. decembra 2021.
                           
                        
            
         
      
      
         
            PRILOGA 2
            
               
                  Dodatek XVII-4
                  
                     PRAVILA, KI SE UPORABLJAJO ZA POŠTNE IN KURIRSKE STORITVE
                  
                  Veljavne določbe aktov EU, navedenih spodaj, se uporabljajo v skladu z določbami o horizontalnih prilagoditvah iz Dodatka XVII-1, razen če ni določeno drugače. Če je to potrebno, so v nadaljevanju za posamezen akt določene posebne prilagoditve.
                  Veljavne določbe, ki jih je treba sprejeti:
                  Direktiva 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve.
                  Direktiva Evropskega parlamenta in Sveta 2002/39/ES z dne 10. junija 2002 o spremembah Direktive 97/67/ES glede nadaljnjega odpiranja trgov poštnih storitev v Skupnosti konkurenci.
                  Direktiva 2008/6/ES Evropskega parlamenta in Sveta z dne 20. februarja 2008 o spremembi Direktive 97/67/ES glede popolnega oblikovanja notranjega trga poštnih storitev v Skupnosti.
                  Uredba (EU) 2018/644 Evropskega parlamenta in Sveta z dne 18. aprila 2018 o storitvah čezmejne dostave paketov*.
                  Izvedbena uredba Komisije (EU) 2018/1263 z dne 20. septembra 2018 o pripravi obrazcev za predložitev informacij s strani izvajalcev storitev dostave paketov v skladu z Uredbo (EU) 2018/644 Evropskega parlamenta in Sveta*.
                  
                              Časovni razpored: določbe zgoraj navedenih aktov, ki se nanašajo na poštne in kurirske storitve, se izvedejo do 31. decembra 2021, razen določb aktov, označenih z zvezdico (*), ki se izvedejo do 31. decembra 2024.
                           
                        
            
         
      
      
         
            PRILOGA 3
            
               
                  Dodatek XVII-5
                  
                     PRAVILA, KI SE UPORABLJAJO ZA MEDNARODNI POMORSKI PROMET
                  
                  Veljavne določbe aktov EU, navedenih spodaj, se uporabljajo v skladu z določbami o horizontalnih prilagoditvah iz Dodatka XVII-1, razen če ni določeno drugače. Kadar je to potrebno, so v nadaljevanju za posamezen akt določene posebne prilagoditve.
                  Veljavne določbe, ki jih je treba sprejeti:
                  A.   Pomorska varnost – država zastave / klasifikacijski zavodi
                  
                  Direktiva 2009/15/ES Evropskega parlamenta in Sveta z dne 23. aprila 2009 o skupnih pravilih in standardih za organizacije, pooblaščene za tehnični nadzor in pregled ladij, ter za ustrezne ukrepe pomorskih uprav.
                  Izvedbena direktiva Komisije 2014/111/EU z dne 17. decembra 2014 o spremembi Direktive 2009/15/ES v zvezi z določenimi kodeksi in povezanimi spremembami določenih konvencij in protokolov, ki jih je sprejela Mednarodna pomorska organizacija (IMO).
                  Uredba (ES) št. 391/2009 Evropskega parlamenta in Sveta z dne 23. aprila 2009 o skupnih pravilih in standardih za organizacije za tehnični nadzor in pregled ladij.
                  Popravek Uredbe (ES) št. 391/2009 Evropskega parlamenta in Sveta z dne 23. aprila 2009 o skupnih pravilih in standardih za organizacije za tehnični nadzor in pregled ladij.
                  Izvedbena uredba Komisije (EU) št. 1355/2014 z dne 17. decembra 2014 o spremembi Uredbe (ES) št. 391/2009 v zvezi z določenimi kodeksi in povezanimi spremembami določenih konvencij in protokolov, ki jih je sprejela Mednarodna pomorska organizacija (IMO).
                  Uredba Evropskega parlamenta in Sveta (ES) št. 336/2006 z dne 15. februarja 2006 o izvajanju Mednarodnega kodeksa za varno upravljanje ladij v Skupnosti in razveljavitvi Uredbe Sveta (ES) št. 3051/95.
                  Uredba Komisije (ES) št. 540/2008 z dne 16. junija 2008 o spremembi Priloge II k Uredbi Evropskega parlamenta in Sveta (ES) št. 336/2006 o izvajanju Mednarodnega kodeksa za varno upravljanje ladij v Skupnosti, in sicer v zvezi z obrazci.
                  
                              Časovni razpored: določbe zgoraj navedenih aktov, ki se nanašajo na pomorsko varnost – državo zastave/klasifikacijske zavode, se izvedejo do 31. decembra 2021.
                           
                        B.   Država pristanišča
                  
                  Direktiva 2009/16/ES Evropskega parlamenta in Sveta z dne 23. aprila 2009 o pomorski inšpekciji države pristanišča.
                  Popravek Direktive 2009/16/ES Evropskega parlamenta in Sveta z dne 23. aprila 2009 o pomorski inšpekciji države pristanišča.
                  Direktiva 2013/38/EU Evropskega parlamenta in Sveta z dne 12. avgusta 2013 o spremembi Direktive 2009/16/ES o pomorski inšpekciji države pristanišča.
                  Uredba (EU) 2015/757 Evropskega parlamenta in Sveta z dne 29. aprila 2015 o spremljanju emisij ogljikovega dioksida iz pomorskega prevoza, poročanju o njih in njihovem preverjanju ter spremembi Direktive 2009/16/ES.
                  Uredba (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES.
                  Uredba Komisije (EU) št. 428/2010 z dne 20. maja 2010 o izvajanju člena 14 Direktive 2009/16/ES Evropskega parlamenta in Sveta v zvezi z razširjenimi inšpekcijskimi pregledi ladij.
                  Uredba Komisije (EU) št. 801/2010 z dne 13. septembra 2010 o izvajanju člena 10(3) Direktive 2009/16/ES Evropskega parlamenta in Sveta v zvezi z merili države zastave.
                  Uredba Komisije (EU) št. 802/2010 z dne 13. septembra 2010 o izvajanju člena 10(3) in člena 27 Direktive 2009/16/ES Evropskega parlamenta in Sveta glede uspešnosti družb*.
                  Izvedbena uredba Komisije (EU) št. 1205/2012 z dne 14. decembra 2012 o spremembi Uredbe (EU) št. 802/2010 glede uspešnosti družb Besedilo velja za EGP*.
                  
                              Časovni razpored: določbe zgoraj navedenih aktov, ki se nanašajo na državo pristanišča, se izvedejo do 31. decembra 2021, razen določb aktov, označenih z zvezdico (*), ki se izvedejo do 31. decembra 2022.
                           
                        C.   Spremljanje prometa
                  
                  Direktiva 2002/59/ES Evropskega parlamenta in Sveta z dne 27. junija 2002 o vzpostavitvi sistema spremljanja in obveščanja za ladijski promet ter o razveljavitvi Direktive Sveta 93/75/EGS.
                  Direktiva 2009/17/ES Evropskega parlamenta in Sveta z dne 23. aprila 2009 o spremembi Direktive 2002/59/ES o vzpostavitvi sistema spremljanja in obveščanja za ladijski promet.
                  Direktiva 2009/18/ES Evropskega parlamenta in Sveta z dne 23. aprila 2009 o določitvi temeljnih načel za preiskovanje nesreč v sektorju pomorskega prometa in o spremembi Direktive Sveta 1999/35/ES in Direktive 2002/59/ES Evropskega parlamenta in Sveta.
                  Direktiva Komisije 2011/15/EU z dne 23. februarja 2011 o spremembi Direktive 2002/59/ES Evropskega parlamenta in Sveta o vzpostavitvi sistema spremljanja in obveščanja za ladijski promet Skupnosti.
                  Direktiva Komisije 2014/100/EU z dne 28. oktobra 2014 o spremembi Direktive 2002/59/ES Evropskega parlamenta in Sveta o vzpostavitvi sistema spremljanja in obveščanja za ladijski promet.
                  (a)   Tehnična in operativna pravila
                  
                              —
                           
                           
                              Potniške ladje
                              Direktiva 2009/45/ES Evropskega parlamenta in Sveta z dne 6. maja 2009 o varnostnih predpisih in standardih za potniške ladje.
                              Direktiva Komisije 2010/36/EU z dne 1. junija 2010 o spremembi Direktive 2009/45/ES Evropskega parlamenta in Sveta o varnostnih predpisih in standardih za potniške ladje.
                              Direktiva Komisije (EU) 2016/844 z dne 27. maja 2016 o spremembi Direktive 2009/45/ES Evropskega parlamenta in Sveta o varnostnih predpisih in standardih za potniške ladje.
                              Direktiva (EU) 2017/2110 Evropskega parlamenta in Sveta z dne 15. novembra 2017 o sistemu inšpekcijskih pregledov za varno izvajanje linijskih prevozov z ro-ro potniškimi ladjami in visokohitrostnimi potniškimi plovili ter spremembi Direktive 2009/16/ES ter razveljavitvi Direktive Sveta 1999/35/ES.
                              Uredba Komisije (EU) št. 1286/2011 z dne 9. decembra 2011 o sprejetju skupne metodologije za preiskovanje pomorskih nesreč in nezgod, razvite v skladu s členom 5(4) Direktive 2009/18/ES Evropskega parlamenta in Sveta.
                              Direktiva 2003/25/ES Evropskega parlamenta in Sveta z dne 14. aprila 2003 o posebnih zahtevah glede stabilnosti RO-RO potniških ladij.
                              Direktiva Komisije 2005/12/ES z dne 18. februarja 2005 o spremembi prilog I in II k Direktivi Evropskega parlamenta in Sveta 2003/25/ES o posebnih zahtevah glede stabilnosti RO-RO potniških ladij.
                           
                        
                              —
                           
                           
                              Tankerji
                              Uredbo (EU) št. 530/2012 Evropskega parlamenta in Sveta z dne 13. junija 2012 o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom**.
                           
                        
                              —
                           
                           
                              Ladje za prevoz razsutega tovora
                              Direktiva 2001/96/ES Evropskega parlamenta in Sveta z dne 4. decembra 2001 o določitvi usklajenih zahtev in postopkov za varno nakladanje in razkladanje ladij za prevoz razsutega tovora.
                           
                        
                              —
                           
                           
                              Posadka
                              Direktiva 2008/106/ES Evropskega parlamenta in Sveta z dne 19. novembra 2008 o minimalni ravni izobraževanja pomorščakov.
                              Direktiva 2012/35/EU Evropskega parlamenta in Sveta z dne 21. novembra 2012 o spremembi Direktive 2008/106/ES o minimalni ravni izobraževanja pomorščakov.
                           
                        (b)   Okolje
                  Direktiva (EU) 2019/883 Evropskega parlamenta in Sveta z dne 17. aprila 2019 o pristaniških sprejemnih zmogljivostih za oddajo odpadkov z ladij, spremembi Direktive 2010/65/EU in razveljavitvi Direktive 2000/59/ES*.
                  Uredba (ES) št. 782/2003 Evropskega parlamenta in Sveta z dne 14. aprila 2003 o prepovedi organokositrnih spojin na ladjah.
                  Uredba Komisije (ES) št. 536/2008 z dne 13. junija 2008 o izvajanju člena 6(3) in člena 7 Uredbe Evropskega parlamenta in Sveta (ES) št. 782/2003 o prepovedi organokositrnih spojin na ladjah ter spremembi navedene uredbe.
                  Direktiva 2002/84/ES Evropskega parlamenta in Sveta z dne 5. novembra 2002 o spremembi direktiv o varnosti v pomorskem prometu in o preprečevanju onesnaževanja z ladij.
                  
                              Časovni razpored: določbe zgoraj navedenih aktov, ki se nanašajo na spremljanje prometa, se izvedejo do 31. decembra 2021, razen določb aktov, označenih z zvezdico (*), ki se izvedejo do 31. decembra 2023, in določb aktov, označenih z dvema zvezdicama (**), za katere velja časovni razpored za postopno opuščanje tankerjev z enojnim trupom v skladu s konvencijo MARPOL.
                           
                        D.   Tehnični pogoji
                  
                  Direktiva Evropskega parlamenta in Sveta 2010/65/EU z dne 20. oktobra 2010 o formalnostih poročanja za ladje, ki priplujejo v pristanišča držav članic in/ali izplujejo iz njih, in o razveljavitvi Direktive 2002/6/ES.
                  Uredba (EU) 2019/1239 Evropskega parlamenta in Sveta z dne 20. junija 2019 o vzpostavitvi evropskega okolja enotnega okenca za pomorski sektor in razveljavitvi Direktive 2010/65/EU.
                  
                              Časovni razpored: določbe Direktive 2010/65/EU se izvedejo do 31. decembra 2021, določbe Uredbe (EU) 2019/1239 pa do 15. avgusta 2025.
                           
                        E.   Socialni pogoji
                  
                  Direktiva Sveta 92/29/EGS z dne 31. marca 1992 o minimalnih varnostnih in zdravstvenih zahtevah za izboljšanje medicinske oskrbe na ladjah*.
                  Uredba (ES) št. 1882/2003 Evropskega parlamenta in Sveta z dne 29. septembra 2003 o prilagoditvi določb glede odborov, ki pomagajo Komisiji pri uresničevanju njenih izvedbenih pooblastil, predvidenih v aktih, za katere se uporablja postopek iz člena 251 Pogodbe ES, Sklepu Sveta 1999/468/ES.
                  Direktiva 2007/30/ES Evropskega parlamenta in Sveta z dne 20. junija 2007 o spremembah Direktive Sveta 89/391/EGS, njenih posebnih direktiv in direktiv Sveta 83/477/EGS, 91/383/EGS, 92/29/EGS in 94/33/ES za poenostavitev in racionalizacijo poročil v zvezi s praktičnim izvajanjem.
                  Direktiva Sveta 1999/63/ES z dne 21. junija 1999 o sporazumu o razporejanju delovnega časa pomorščakov, sklenjenim med Združenjem ladjarjev Evropske skupnosti (ESCA) in Federacijo sindikatov delavcev v prometu Evropske unije (FST) – Priloga: Evropski sporazum o organizaciji delovnega časa pomorščakov, razen določbe 16.
                  Direktiva Sveta 2009/13/ES z dne 16. februarja 2009 o izvajanju Sporazuma, sklenjenega med Združenjem ladjarjev Evropske skupnosti (ECSA) in Evropsko federacijo delavcev v prometu (ETF) o Konvenciji o delovnih standardih v pomorstvu iz leta 2006, ter o spremembi Direktive 1999/63/ES.
                  Direktiva 1999/95/ES Evropskega parlamenta in Sveta z dne 13. decembra 1999 o uveljavljanju določb o delovnem času pomorščakov na krovu ladij, ki pristajajo v pristaniščih Skupnosti.
                  
                              Časovni razpored: določbe zgoraj navedenih aktov, ki se nanašajo na socialne pogoje, se izvedejo do 31. decembra 2021, razen določb aktov, označenih z zvezdico (*), ki se izvedejo do 31. decembra 2023.
                           
                        F.   Pomorska varnost
                  
                  Direktiva Evropskega parlamenta in Sveta 2005/65/ES z dne 26. oktobra 2005 o krepitvi varnosti v pristaniščih.
                  Uredba (ES) št. 725/2004 Evropskega parlamenta in Sveta z dne 31. marca 2004 o povečanju zaščite na ladjah in v pristaniščih.
                  Sklep Komisije 2009/83/ES z dne 23. januarja 2009 o spremembi Uredbe (ES) št. 725/2004 Evropskega parlamenta in Sveta glede sheme Mednarodne pomorske organizacije za enotno identifikacijsko številko družbe in registriranega lastnika.
                  Direktiva 2014/90/EU Evropskega parlamenta in Sveta z dne 23. julija 2014 o pomorski opremi in razveljavitvi Direktive Sveta 96/98/ES.
                  
                              Časovni razpored: določbe zgoraj navedenih aktov, ki se nanašajo na pomorsko varnost, se izvedejo do 31. decembra 2021, razen tistih, ki se nanašajo na inšpekcijske preglede Komisije.
                           
                        G.   Pristaniške storitve
                  
                  Uredba (EU) 2017/352 Evropskega parlamenta in Sveta z dne 15. februarja 2017 o vzpostavitvi okvira za izvajanje pristaniških storitev in skupnih pravil o finančni preglednosti pristanišč.
                  
                              Časovni razpored: določbe Uredbe (EU) 2017/352, ki se nanašajo na pristaniške storitve, se izvedejo do 31. decembra 2024.